EkBass/fiwiki-20250220-pages-articles huggingface dataset:
Samira Shahbandar

Samira Shahbandar oli Saddam Husseinin toinen vaimo. Hän oli luultavasti Saddamin kolmannen pojan, Alin äiti, vaikkakin Saddamin perhe on väittänyt, että Ali olisi todellisuudessa Saddamin lapsenlapsi. Saddamin henkivartija, Kemal Hana Gegeo, esitteli Shahbandarin Saddamille ja Uday Hussein otti tämän loukkauksena äitiään, Saddamin ensimmäistä vaimoa, kohtaan. Vuoden 1988 lokakuussa, oli järjestetty juhlat Suzanne Mubarakin, Egyptin presidentin puolison, kunniaksi. Siellä Uday hakkasi ja puukotti Gegeon kuoliaaksi kauhistuneiden vieraiden edessä. ==Katso myös== * Sajida Talfah, Saddamin ensimmäinen vaimo. * Nidal al-Hamdani, Saddamin kolmas vaimo. Luokka:Irakilaiset henkilöt Luokka:Syntymävuosi puuttuu Luokka:Elävät henkilöt Luokka:Valtionpäämiesten puolisot
Johnny Moss

Johnny Moss (14. toukokuuta 1907 – 16. joulukuuta 1995) oli yhdysvaltalainen pokeriammattilainen, jota pidetään yhtenä kaikkien aikojen parhaista. Hän voitti pokerimaailmanmestaruutena pidettävän World Series of Pokerin pääturnauksen kaikkiaan kolme kertaa (1970 (äänestyksellä), 1971 ja 1974). Samaan on pystynyt vain Stu Ungar. ==Elämä== Moss syntyi vuonna 1907 Marshallissa, Texasissa, mutta asui Dallasissa. Siellä hän oppi pelaamaan uhkapelejä, kun joukko korttihuijareita näytti hänelle keinoja huijata ja bluffata pokerissa. Pian teini-ikäinen Moss pääsi hyödyntämään oppimaansa, kun paikallinen saloona palkkasi hänet vahtimaan, että siellä pelattiin huijaamatta. Seuratessaan pelejä Moss oppi pelaamisen strategiaa. Kaksi vuotta myöhemmin hän ryhtyi kiertämään ympäri maata etsien uhkapelimahdollisuuksia. ==Pokeriura== Vuonna 1949 Benny Binion järjesti Mossin ja häntä huomattavasti vanhemman Nick the Greekin kanssa viiden kuukauden pokerimaratonin, jossa palkintorahaa oli 2–4 miljoonaa dollaria. Kun maraton viimein päättyi, Nick the Greek lausui legendaariseksi muodostuneen sitaattinsa: ”Herra Moss, minun täytyy antaa sinun lähteä.” (”Mr. Moss, I have to let you go.”) Koska ”pokerifanit” pitivät Nick the Greekistä, Mossista ja Binionista, vuonna 1969 perustettiin World Series of Poker -kiertue, joka käynnistyi heti seuraavana vuonna. Moss voitti ensimmäisen WSOP:n, jossa ykköstila ratkaistiin pelaajien äänestyksellä. Tämän jälkeen hän voitti WSOP:n pääturnauksen vuosina 1971 ja 1974. WSOP-rannekkeita hän voitti kaikkiaan kahdeksan kappaletta, mitä suurempaan määrään ovat pystyneet vain Doyle Brunson, Johnny Chan ja Phil Hellmuth (Erik Seidelilla on kahdeksan voittoa). Hänet valittiin Poker Hall of Fameen vuonna 1979. The Hendon Mobin tietokannassa Johnny Mossin pokeriuran turnausansiot ylittävät 1,1 miljoonaa dollaria. === WSOP-turnausvoitot === Vuosi Turnaus Voittosumma (USD) 1970 World Championship (äänestyksellä) 1971 Limit Ace to 5 Draw 10 000 1971 $ 5,000 No Limit Hold'em World Championship 30 000 1974 $ 10,000 No Limit Hold'em World Championship 160 000 1975 $ 1,000 Seven-Card Stud 44 000 1976 $ 500 Seven-Card Stud 13 000 1979 $ 5,000 Seven- Card Stud 48 000 1981 $ 1,000 Seven-Card Stud Split 33 500 1988 $ 1,500 Ace to Five Draw 116 400 == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Vuonna 1907 syntyneet Luokka:Vuonna 1995 kuolleet
Bradley Whitford

Bradley Whitford (s. 10. lokakuuta 1959 Madison, WisconsinBradley Whitford Biography. TV Guide (Web Archive 2016).) on yhdysvaltalainen näyttelijä, joka parhaiten tunnetaan roolistaan televisiosarjassa West Wing. Whitford on voittanut myös Emmy-palkinnon vuonna 2001. Vuosina 2006–2007 Whitford näytteli televisiosarjassa Studio 60 on the Sunset Strip, jota esitettiin Suomessa nimellä Studio 60. Vuodesta 2018 hän on näytellyt komentaja Lawrencea The Handmaid’s Tale – Orjattaresi -sarjassa. Whitford on naimisissa näyttelijä Jane Kaczmarekin kanssa ja heillä on kolme lasta (s. 1997, 1999 ja 2002). Perhe asuu San Marinossa, Kaliforniassa. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1959 syntyneet Luokka:Elävät henkilöt
Martin van der Spoel

Martin Michel van der Spoel (s. 19. helmikuuta 1971, Ermelo, Gelderland) on entinen alankomaalainen uimari, joka edusti kotimaataan kesäolympialaisissa 1996. Siellä hän sijoittui kuudenneksi 200 metrin sekauinnissa (ajalla 2.03,31), viidenneksi 4 × 100 metrin ja seitsemänneksi 4 × 200 metrin vapaauintiviesteissä. Luokka:Alankomaalaiset uimarit Luokka:Vuonna 1971 syntyneet Luokka:Elävät henkilöt
FBI HRT

FBI HRT () on Yhdysvaltojen liittovaltion poliisin (FBI) panttivankitilanteiden varalle perustettu erikoisyksikkö. HRT on yleisesti ottaen terrorisminvastainen yksikkö, vaikka sen päätehtäviä onkin nimenomaan panttivankitilanteiden ratkaiseminen tarvittaessa voimakeinoin. HRT on osa FBI:n CIRG-ryhmää. HRT:n päämaja sijaitsee Quanticossa, Virginian osavaltiossa. HRT:n rakenne on suunniteltu siten, että joukot olisivat maksimissaan 4 tunnissa tapahtumapaikalla. HRT lähtee tapahtumapaikalle vain FBI:n johtajan tai johtajan määräämän henkilön käskystä. HRT:n tunnuslause on latinankielinen Servare Vitas (). == Koulutus == HRT:n kouluttamisesta vastaa CIRG-ryhmän OTU. HRT on koulutettu käytettäväksi seuraavissa tilanteissa, yleensä paikallisen poliisin avustuksena: * panttivanki- sekä piiritystilanteet * korkean riskin pidätykset/etsinnät * etsintäoperaatiot * vesistöoperaatiot * helikopterioperaatiot * joukkotuhoaseet * kylmän sään toiminta == Lähteet == * Investigative Programs Critical Incident Response Group === Viitteet === Luokka:Yhdysvaltain liittovaltion poliisi Luokka:Puolisotilaalliset järjestöt
Al-Awja

Al-Awja (, tunnetaan myös nimillä Al-Auja ja Al-Ouja) on kylä Tikritin eteläpuolella Irakissa. Se tunnetaan Irakin diktaattori Saddam Husseinin syntymäpaikkana. ==Maantiede== Al-Awja sijaitsee hieman Tikritin kaupungista etelään Tigrisjoen varrella. Alue on Salah al-Dinin maakunnan ytimessä. Tigrisjoen varsi on viljelykelpoista ja paikalliset ovat perustaneet myös kalaviljelmiä. Alueen läpi menee strategisesti merkittäviä etelästä pohjoiseen kulkevia maanteitä. ==Historia== Irakin myöhempi diktaattori Saddam Hussein syntyi al-Awjassa 28. huhtikuuta 1937. Tuolloin paikkakunta lukeutui Irakin köyhimpiin alueisiin. Kylässä oli Saddamin kaudella noin 3 000 asukasta ja siellä asui monia hänen sukulaisiaan. Saddam teloitettiin hirttämällä joulukuussa 2006. Ruumis lennätettiin yhdysvaltalaisella sotilashelikopterilla Tikritiin ja se luovutettiin Saddamin heimo Albu Nasirin edustajien käsiin. Heidän mukaansa se haudattiin "viipymättä" mausoleumiin Al-Awjassa. Paikasta tuli hänen kannattajiensa vierailukohde, jolla oli kävijöitä etenkin Saddamin syntymäpäivinä 28. huhtikuuta. Isis-järjestön taistelijat valtasivat kylän vuonna 2014. Irakin armeija ja šiialaiset aseelliset joukot valtasivat sen takaisin Tikritin taisteluissa vuonna 2015. Monet paikalliset olivat joutuneet pakenemaan kodeistaan taistelujen aikana. Saddamin mausoleumi tuhoutui taisteluissa ja jotkut syyttivät šiialaisia asejoukkoja sen tahallisesta tuhoamisesta. Saddamin jäännösten kohtalo on epäselvä. Joidenkin paikallisten mukaan ne siirrettiin jo vuonna 2014 tuntemattomaan paikkaan. Kylästä paenneet ovat syyttäneet šiialaisia asejoukkoja kylään palaamisen estämisestä. Siinä missä muihin vapautettuihin kyliin on voinut palata jo vuonna 2015, al-Awja on pidetty suljettuna vuosia taistelujen jälkeen. Asejoukkoja on myös syytetty kylän maiden anastamisesta. Sen ympäristöön on kylän tyhjennyksen jälkeen ilmaantunut esimerkiksi vesiviljelyyn käytettyjä lampia. ==Lähteet== Luokka:Irakin maantiede Luokka:Salah al-Din (maakunta)
Al-Auja

Al-Auja voi tarkoittaa seuraavia: * Al-Auja, pikkukaupunki Jerikon pohjoispuolella Palestiinan Länsirannalla * Al-Auja, Al-Awja, kylä Tikritin itäpuolella Irakissa.
CIRG

CIRG () on FBI:n taktinen tukiryhmä, jonka tehtävä on varmistaa että FBI:lla on jatkuvasti kansallisen tason taktisia tiimejä valmiina turvaamaan Yhdysvaltain kansallista turvallisuutta. CIRG:llä on jatkuvasti hälytysvalmiudessa kuusi panttivankitilanteisiin (HRT) tarkoitettua ryhmää. Hälytysvalmiudet on suunniteltu niin, että 2 tiimiä olisi lähtövalmiina 30 minuutin sisällä käskystä, toiset 2 tiimiä 2 tunnin sisällä ja loput 2 taktisena reservinä, jotka lähetetään paikalle tarvittaessa. Yhdessä valmiusyksikössä on 16 taktisen koulutuksen saanutta henkilöä sekä tarvittaessa lisäyksiköitä. == Osastot == CIRG:hen kuuluu 2 eri koulutuksen saanutta taktista ryhmää: HRT (Hostage Rescue Team) ja OTU (Operations Training Unit), joista OTU:n tehtävänä on antaa HRT:lle taktinen koulutus ja kehittää sitä, sekä järjestää koulutusta ympäri Yhdysvaltain maaperää. == Historia == CIRG on aloittanut toimintansa 1994. Ennen sitä FBI:llä oli useita eri yksiköitä moniin eri tilanteisiin. 1994 FBI:n hallinto totesi, että toimintaa pystytään parantamaan kehittämällä erikoisyksikkö, joka on koulutettu kaikkiin tilanteisiin, joita paikallisella poliisilla ei ole resursseja tai lupaa hoitaa. == Lähteet == * Investigative Programs Critical Incident Response Group Luokka:Yhdysvaltain liittovaltion poliisi
Mustanlahden loisto

Mustanlahden loisto sijaitsee Tampereella aivan Särkänniemen elämyspuiston kärjessä. Loisto on puna-valkoinen betonirakennelma, jonka ylimpänä osana on lasikuidusta valmistettu tanko, jonka päällä on valolaite. Loisto on noin 8 metrin korkuinen ja halkaisijaltaan alhaalta noin 2,5 metriä. == Lähteet == Luokka:Suomen loistot Luokka:Tampereen rakennukset ja rakennelmat Luokka:Särkänniemi (kaupunginosa)
Vuokalanjärvi

Vuokalanjärvi eli Vuokala on keskikokoinen järvi Savonlinnassa lähellä Savonrannan kirkonkylää. Järven pinta-ala on 17,60 neliökilometriäVuokalanjärvi Jarviwikissä. Viitattu 23.3.2014. ja se on Suomen 194. suurin järvi.Järvitilastot. Jarviwiki. Viitattu 23.3.2014. == Lähteet == Luokka:Savonlinnan järvet Luokka:Haukiveden–Kallaveden alue Luokka:Savonranta
Paul Nurse

Paul M. Nurse (s. 25. tammikuuta 1949) on brittiläinen biokemisti. Hän sai Nobelin lääketieteen palkinnon vuonna 2001 yhdessä Leland H. Hartwellin ja Tim Huntin kanssa. He selvittivät, miten solusyklin eli solun jakautumisen säätelystä vastaavat sykliinit ja sykliineistä riippuvaiset kinaasit toimivat. Nurse on opiskellut Birminghamin ja East Anglian yliopistoissa. Valmistuttuaan hän on työskennellyt erilaisissa syöpään erikoistuneissa huippututkimusyksiköissä Lontoon seudulla ja Oxfordin yliopistossa. Vuodesta 2003 alkaen hän on ollut Rockefeller-yliopistossa New Yorkissa, missä hän jatkaa solusyklin tutkimista. Nurse on Royal Societyn puheenjohtaja 1. joulukuuta 2010 alkaen. Hän on ollut Academia Europæan jäsen vuodesta 1991.https://www.ae-info.org/ae/Member/Nurse_Paul == Lähteet == == Aiheesta muualla == * CV Nobel-komitean sivulla Luokka:Brittiläiset kemistit Luokka:Royal Societyn jäsenet Luokka:Nobelin fysiologian tai lääketieteen palkinnon saajat Luokka:Copley-mitalin saajat Luokka:Vuonna 1949 syntyneet Luokka:Elävät henkilöt Luokka:Academia Europæan jäsenet
Annituuli Kasurinen

Annituuli Kasurinen (s. 27. huhtikuuta 1991) on suomalainen ääninäyttelijä. Hän on tehnyt useiden televisiosarjojen ja elokuvien suomenkielisten versioiden äänirooleja ja esiintynyt Helmiä ja sikoja -elokuvassa. Kasurinen suoritti ylioppilastutkintonsa Kallion lukiossa. ==Rooleja== * Helmiä ja sikoja (2003) – laulukilpailuun osallistuva tyttö === Dubbaukset === == Lähteet == Luokka:Suomalaiset ääninäyttelijät Luokka:Vuonna 1991 syntyneet Luokka:Elävät henkilöt
Amanda Pilke

Amanda Pilke (s. 2. toukokuuta 1990 Tammisaari) on suomalainen näyttelijä. ==Elämä== Pilkkeestä tuli näyttelijä 11-vuotiaana, kun hänet valittiin Helmiä ja sikoja -elokuvan (2003) Saaran rooliin 400 tytön joukosta. Tenavatähdeksi tähtäävän Saaran rooli oli yksi elokuvan pääosista. Elokuva nousi koko vuoden kolmanneksi katsotuimmaksi kotimaiseksi elokuvaksi. Pilke esiintyi Jonnan roolissa Karjalan kunnailla -televisiosarjassa, joka alkoi marraskuussa 2007 Yle TV2:ssa. Aleksi Mäkelän Älä unta nää -televisioelokuvassa hän oli yhdessä pääosista, kuten myös Dome Karukosken Kielletty hedelmä -elokuvassa. Pilke voitti osastaan Kielletyssä hedelmässä parhaan naissivuosan Jussi-palkinnon vuonna 2010. 2010-luvun alussa Pilke sairastui ortoreksiaan. Aku Louhimiehen ohjaamassa synkässä Vuosaari-elokuvassa (2012) Pilke näytteli vaativan roolin, johon kuului seksikohtauksia. Pilkkeen mukaan Louhimiehen ohjauksessa oli vaikeaa pysyä tasapainossa ja kokea luottamusta. Pilkkeen mukaan ohjaaja uteli näyttelijältä henkilökohtaisia tietoja ja käytti niitä sitten näyttelijää vastaan. Louhimiehen muissa elokuvissa esiintyneet näyttelijät ovat kertoneet, että Louhimiehen pyrkimyksenä on rikkoa naisnäyttelijöiden itsetunto. Antti J. Jokisen Puhdistus-elokuvassa (2012) Pilkkeellä oli rankka rooli venäläismafian seksiorjana. Pilkkeen mukaan yhteistyö Jokisen kanssa toimi saumattomasti, mutta Vuosaaren ja Puhdistuksen roolit yhdessä olivat hänelle voimakas kokemus. Niiden jälkeen hän oli henkisesti lopussa. Hän kieltäytyi uusista näyttelijärooleista. Sen sijaan hän työskenteli muun muassa päiväkodissa, ekokaupassa, kahvilassa, kasvisravintolassa, tehtaassa ja siivoojan tehtävissä. Kymmenen vuoden tauon jälkeen hän palasi näyttelijän töihin Rosvopankki-sarjassa. ==Yksityiselämä== Vuonna 2013 Pilke tapasi tulevan miehensä ja meni avioon samana vuonna. Heillä on kaksi lasta. He asuvat Varsinais-Suomessa ja harjoittavat buddhalaisuutta. == Filmografia == Vuosi Sarja tai elokuva Rooli Tyyppi 2003 Amanda Amanda Pilke Dokumentti Helmiä ja sikoja Saara Mäkinen Elokuva 2007–2012 Karjalan kunnailla Jonna Sahioja Tv- sarja 2007 Kotikatu Tini Tv-sarja 2008 Älä unta nää Heli Tv-elokuva 2009 Kielletty hedelmä Maria Elokuva Voimala Amanda Pilke Tv-sarja Ne Salmiset Amanda Pilke Tv-sarja Ei kenenkään maa Blondi Lyhytelokuva 2010 Matkalla jossain Suomessa Amanda Pilke Dokumentti 2010–2011 Virta Janina Virta Tv-sarja 2011 Maailman parantaja Jessi Minisarja 2012 Näin me se tehtiin: Vuosaari Amanda Pilke Dokumentti Vuosaari Milla Elokuva Puhdistus Zara Elokuva 2018 Syke Tuija Peltonen Tv-sarja 2020 Pohjolan laki Rinna Hämäläinen Tv-sarja 2021 Modernit miehet Roosa Tv-sarja 2023 Rosvopankki Salla Nurminen Tv-sarja == Lähteet == == Aiheesta muualla == * * * * Luokka:Suomalaiset elokuvanäyttelijät Luokka:Vuonna 1990 syntyneet Luokka:Elävät henkilöt Luokka:Jussi-palkinnon saajat
Jamie Gold

Jamie M. Gold (s. 25. elokuuta 1969, New York City) on yhdysvaltalainen pokerinpelaaja ja televisiotuottaja. Hän voitti vuonna 2006 World Series of Pokerin pääturnauksen. Gold syntyi New York Cityssä, mutta asui New Jerseyn osavaltiossa. Hän opiskeli kotikaupunkinsa Paramusin yliopistossa vuonna 1987. Hän sai myöhemmin toisesta yliopistosta alemman korkeakoulututkinnon. Aluksi Goldista tuli liikemies. Hän liittyi jo 16-vuotiaana J. Michael Bloom & Associates Talent Agencyyn. Hän kuitenkin erosi sieltä 21-vuotiaana, perusti oman yrityksen ja toimi julkisuuden henkilöiden managerina ja agenttina. Nykyään hän toimii Buzznationin toimitusjohtajana. == Pokeriura == Gold alkoi tehdä yhteistyötä myöhemmin entisten WSOP-voittajien Johnny Chanin ja Chris Moneymakerin kanssa. Chan alkoi opettaa Goldille pokeria ja vuonna 2005 Gold alkoi pelata säännöllisesti pokeriturnauksissa. Saman vuoden huhtikuussa hän pelasi maailman toiseksi suurimmalla kasinolla, Bicyclellä, jossa järjestetyssä turnauksessa hän voitti yli 54 000 dollaria. Seuraavana vuonna hän voitti WSOP-mestaruuden kukistettuaan finaalissa Paul Wasickan kädellään Q♠ 9♣. Kauden loputtua Goldin turnausansiot olivat kaikkiaan yli 12 miljoonaa dollaria, mikä on enemmän kuin kenelläkään muulla pokerinpelaajalla, joka on voittanut ansionsa kaikkein suurimmissa pokeriturnauksissa (WSOP, WPT jne.) Toisaalta Goldin pokerivoitoista on pääosa tullut WSOP:n pääturnauksesta.http://pokerdb.thehendonmob.com/player.php?a=s&n;=42814 Gold edusti Bodogin nettipokerihuonetta, kunnes tammikuussa 2007 Bodog ilmoitti lopettavansa yhteistyön Goldin kanssaPoker Listings.com: Bodog.com ends business relationship with WSOP champion (27.1.2007) ==Lähteet== == Aiheesta muualla == * Luokka:Yhdysvaltalaiset pokerinpelaajat Luokka:Vuonna 1969 syntyneet Luokka:Elävät henkilöt
People (lehti)

People on viikoittain ilmestyvä yhdysvaltalainen aikakauslehti, joka keskittyy julkkisten elämään. Vuonna 2006 lehden levikki oli 3,73 miljoonaa ja tulot 1,5 miljardia. Tuona vuonna People nimettiin vuoden lehdeksi 2006. Lehti julkaisee vuosittain erilaisia erikoislehtiä, esimerkiksi "50 kauneinta ihmisiä", "Parhaiten ja huonoiten pukeutuneet" ja "Seksikkäin elossa oleva mies". Lehden perusti Time Inc. (sittemmin Time Warner), jonka Meredith Corporation osti marraskuussa 2017. Syksyllä 2021 Meredith myi lehtensä IAC Inc.:n digitaalisen julkaisun divisioonalle Dotdash. == Aiheesta muualla == * People.com Luokka:Yhdysvaltalaiset aikakauslehdet
Purola (Vaasa)

Purola () on Vaasan vanhimpia omakotialueita, mutta sinne on rakennettu koko 2010-luvun ajan uusia rakennuksia, mikä on moninkertaistanut Purolan koon niin väkiluvun kuin pinta-alankin suhteen. Alueen asemakaava on vuodelta 1942. Purola liitettiin Vaasaan 1935. Purolasta on Vaasan keskustaan noin 3 kilometriä. Purola sijaitsee Teeriniemen, Asevelikylän ja Mustasaaren Sepänkylän läheisyydessä. Aivan Purolan tuntumassa sijaitsee Kivihaan kauppakeskittymä. Purola sijaitsee hyvien ulkoilumahdollisuuksien, kuten Edvininpolun lähellä. Purolassa toimii muutama vuosi sitten avattu Purolan päiväkoti. Aiemmin Purolassa toimi myös Paukkulan ampumarata, joka kuitenkin suljettiin 1980-luvulla. Vaasan kaupunginhallinnon tilastoalueista Purolan pienalue kuuluu Huutoniemen suuralueeseen ja muodostaa viereisen Asevelikylän kanssa Vaasan 23. kaupunginosan. Kartta Vaasan karttapalvelu (Julkiset palvelut > Kaupunginosat) Vaasan kiinteistötoimi Viitattu 23.1.2025 ==Väestö== Vuonna 2013 Purolan alueella oli 1 128 asukasta. Purolan asukkaista äidinkielenään suomea puhui 88,0 %, ruotsia 9,8 % ja muita kieliä 2,3 % vuonna 2015. Opiskelijoiden osuus työvoimasta oli 11,5 % ja työttömien 3,6 % vuonna 2013. == Aiheesta muualla == *Vaasan Purolan kyläyhdistyksen kotisivut == Lähteet == Luokka:Vaasan kaupunginosat Luokka:Huutoniemen suuralue
Kuami Agboh

Kuami Agboh (s. 28. joulukuuta 1977 Lomé, Togo) on togolainen jalkapalloilija. Hän on pelipaikaltaan keskikenttäpelaaja. Seurajoukkueurallaan Agboh on edustanut ranskalaisia Auxerrea ja Grenoblea, belgialaista Bevereniä ja suomalaista MyPaa. Togon maajoukkueessakin pelannut Agboh osallistui vuoden 2006 MM-kilpailuihin, joissa Togo hävisi kaikki kolme alkulohkon otteluaan. Agboh pelasi vain Sveitsiä vastaan 25 minuuttia avauskokoonpanossa. Junioritasolla hän edusti Ranskaa ja oli mukana voittamassa alle 19-vuotiaiden Euroopan-mestaruutta vuonna 1996. Hän edusti Ranskaa myös vuoden 1997 nuorten MM-kilpailuissa. == Lähteet == == Aiheesta muualla == * Kuami Agbohin tilastot FIFAn alaisissa kilpailuissa Luokka:Togolaiset jalkapalloilijat Luokka:Vuonna 1977 syntyneet Luokka:Elävät henkilöt
People

People voi tarkoittaa seuraavia asioita: * People, yhdysvaltalainen aikakauslehti * The People, brittiläinen sanomalehti * People, Barbra Streisandin albumi * People, Technicolour-yhtyeen albumi
Otto Aasen

|} Otto Aasen (1. tammikuuta 1894 Fåberg – 20. lokakuuta 1983 Rjukan) oli norjalainen mäkihyppääjä ja yhdistetyn hiihtäjä, joka voitti hopeaa mäkihypyn suurmäessä hiihdon maailmanmestaruuskilpailuissa 1926 Lahdessa. Hän sijoittui samoissa kisoissa yhdistetyn kilpailuissa neljänneksi. Hänen parhaat saavutuksensa yhdistetyssä ovat Holmenkollenin voitot vuosilta 1917 ja 1918. ==Lähteet== Luokka:Norjalaiset mäkihyppääjät Luokka:Vuonna 1894 syntyneet Luokka:Vuonna 1983 kuolleet
Bell 206

Bell 206 on yhdysvaltalaisen Bell-yhtiön valmistama yksimoottorinen kevyt helikopteri. Kopteria valmistaa lisenssillä myös italialainen Agusta, jolloin kopterista käytetään nimeä Agusta AB 206. Kopterin ohjausjärjestelmä on hydraulinen. ==Historia== Alun perin Bell suunnitteli kopteria Yhdysvaltain armeijan käyttöön partiokopteriksi. Bell ei kuitenkaan saanut sillä kertaa sopimusta, mutta myöhemmin koptereita ostettiin koulutuskäyttöön. Armeija käyttää kopterista nimeä TH-67 Creek. Yhdysvaltain laivasto ja merijalkaväki käyttää laivastokäyttöön sovitetusta mallista nimeä TH-57 Sea Ranger. Lisäksi kopteri oli pohjana suunniteltaessa OH-58 Kiowa-kopteria. Siviilimalli 206A Jetranger tuli markkinoille vuonna 1967. Jetrangerista tuli suosittu etenkin uutisryhmien käytössä. ===Malleja=== Siviilimallit * Bell 206 – YOH-4A prototyyppi (5 kpl) armeijalle. Ei hyväksytty käyttöön (1963) * Bell 206A – FAA-hyväksyntä 1966. OH-58A Kiowan pohjaksi 1968. ** Bell 206A-1 ** Bell 206B ** Bell 206B-2 ** Bell 206B-3 ** Bell 206L – matkustamoa laajennettu 7-paikkaiseksi ** Bell 206L-2 ** Bell 206L-3 TexasRanger ** Bell 206L-4 ** Bell 206LT – kaksimoottorinen malli ** Bell 407 *** Bell 417 ** Agusta-Bell 206A ** Agusta-Bell 206A-1 ** Agusta-Bell 206B ** Agusta-Bell 206B-3 ** Agusta-Bell 206B-1 ** Agusta-Bell 206L LongRanger Sotilasmallit ** OH-58 Kiowa – tiedustelu ** TH-57 Sea Ranger – lentokoulutus (merivoimat/merijalkaväki) ** TH-67 Creek – lentokoulutus (armeija) ==Käyttö Suomessa== Rajavartiolaitoksen Vartiolentolaivueella on ollut käytössään kolme Agustan lisenssivalmistamaa Agusta AB 206 -kopteria. Ne korvattiin vuoden 2010–2011 aikana neljällä Agusta Westland AW 119 Ke Koalalla. Kaksi käytöstä poistunutta kopteria myytiin Latvian rajavartiolaitokselle ja ne toimitettiin ostajamaahan joulukuussa 2012. Suomen ilmavoimilla Kuljetuslentolaivueessa oli yksi Agusta Bell 206 -kopteri vuosien 1968–1979 välisenä aikana. Vuonna 1979 kopteri siirtyi Rajavartiolaitokselle. == Tekniset tiedot (206B-3) == == Lähteet == == Aiheesta muualla == Luokka:Helikopterit Luokka:Bellin ilma-alukset
Teeriniemi

Teeriniemi () on Vaasaan 1970-luvun lopussa perustettu asuinalue, jossa on sekä omakotitaloja, rivitaloja että kerrostaloja. Teeriniemeltä on keskustaan noin neljä kilometriä. Teeriniemi sijaitsee Purolan, Ristinummen ja Huutoniemen läheisyydessä. Teeriniemellä on pommisuojaan tehty urheilusali, kauppa sekä Lht-yhtymän toimitilat. Teeriniemen koulu lakkautettiin keväällä 2017. Teeriniemi sijaitsee hyvien ulkoilumahdollisuuksien, kuten Ämmänmäen lähellä. Vaasan kaupunginhallinnon tilastoalueista Teeriniemen pienalue kuuluu Huutoniemen suuralueeseen. Kartta Teeriniemi muodostaa Huutoniemen kanssa Vaasan 24. kaupunginosan.Vaasan karttapalvelu (Julkiset palvelut > Kaupunginosat) Vaasan kiinteistötoimi Viitattu 27.1.2025 == Historia ja rakennuskanta == Teeriniemen alue liitettiin Vaasaan Mustasaaresta vuonna 1973. Sen ensimmäinen asemakaava on vahvistettu vuonna 1977. Rakennukset alueella ovat enimmäkseen tiilisiä yksi- ja kaksikerroksisia pientaloja puisilla yksityiskohdilla. Teeriniemenkadulla on kolmikerroksisia punatiilisiä kerrostaloja. == Väestö == Vuonna 2013 Teeriniemen alueella oli 1 926 asukasta. Teeriniemen asukkaista äidinkielenään suomea puhui 81,4 %, ruotsia 7,0 % ja muita kieliä 11,6 % vuonna 2015. Alueen työvoimasta oli opiskelijoita 13,7 % ja työttömiä 11,5 % vuonna 2013. == Kuvia Teeriniemeltä == Tiedosto:100. Tuulipinta. teeriniemen alakoulu, kuva 29.7. 2017.jpg | Tuulipinta-veistos Teeriniemen lakkautetulla alakoululla. == Lähteet == Luokka:Vaasan kaupunginosat Luokka:Huutoniemen suuralue
Mikko Husu

Mikko Husu (30. syyskuuta 1905 – 13. kesäkuuta 1977) oli suomalainen maastohiihtäjä, joka kilpaili 1930-luvulla. Hän voitti yhdessä Klaes Karppisen, Väinö Liikkasen ja Sulo Nurmelan kanssa kultaa 4 × 10 km viestissä hiihdon maailmanmestaruuskilpailuissa 1935 Vysoké Tatryssa. ==Lähteet== Luokka:Suomalaiset maastohiihtäjät Luokka:Vuonna 1905 syntyneet Luokka:Vuonna 1977 kuolleet
Guy Ligier

Guy Camille Ligier (12. heinäkuuta 1930 Vichy, Ranska – 23. elokuuta 2015) oli ranskalainen Formula 1 -kuljettaja. Hän osallistui 13 Grand Prix -kilpailuun saavuttaen yhden MM-pisteen Saksan GP:ssä 1967. Ligier ajoi maaliin kahdeksantena, mutta sai pisteen koska pari hänen edellään ollutta kuljettajaa ajoi F2-sarjan autolla. Hän oli kuuluisampi Ligier-tallin perustamisesta kuin F1-urastaan. Talli osallistui F1-sarjaan 1970-, 1980- ja 1990-luvuilla ennen myymistä Flavio Briatorelle ja myöhemmin Alain Prostille. == Formula 1 -tulokset == Vuosi Talli 1 2 3 4 5 6 7 8 9 10 11 Talli Sijoitus Pisteet 1966 Cooper MON NC BEL NC FRA NC GBR 10 DUT 9 DEU DNS ITA USA MEX Cooper – 0 1967 Cooper SAF MON DUT BEL 10 FRA NC GBR 10 DEU 6 CAN ITA Kesk. USA Kesk. MEX 11 Brabham 19 1 == Lähteet == Luokka:Ranskalaiset Formula 1 -kuljettajat Luokka:Vuonna 1930 syntyneet Luokka:Vuonna 2015 kuolleet
I (yhtye)

I on norjalainen metalliyhtye, jonka on perustanut Immortal-yhtyeen Abbath Doom Occulta. I:ltä on ilmestynyt yksi albumi, Between Two Worlds. I on ottanut vaikutteita Motörheadilta, Bathorylta ja Venomilta. Yhtyeen sanoitukset kirjoittaa Demonaz. Yhtyeen kokoonpanoon otettiin mukaan Enslavedin Ice Dale, Gorgorothin TC King sekä alkuperäinen Immortal-rumpali Armagedda. ==Diskografia== * ==Kokoonpano== * Abbath – laulu, kitara * Ice Dale – kitara * TC King – basso * Armagedda – rummut * Demonaz – sanoitukset ==Aiheesta muualla== * I:n viralliset kotisivut * Fanisivut Battlegrim.netissä Luokka:Norjalaiset black metal -yhtyeet Luokka:Norjalaiset thrash metal -yhtyeet Luokka:Viikinkimetalliyhtyeet
Torquay

Torquay on noin asukkaan kaupunki Devonin kreivikunnassa Lounais-Englannissa, Tor Bayn pohjoisrannalla. Kaupunki kuuluu Torbayn yhtenäishallintopiiriin mutta ei muodosta omaa kuntaansa (unparished area). Torquay on suosittu lomakohde miellyttävän ilmastonsa ansiosta, ja sitä onkin kutsuttu "Englannin Rivieraksi". Kaupunki on tunnettu "Torquayn palmuista", Uudesta-Seelannista 1820-luvulla tuoduista viherliljapuista, joita on ympäri kaupunkia ja jotka viihtyvät siellä paikan lauhkean mikroilmaston ansiosta.Palm trees and pensioners in Torquay BBC 2007Gardens and Parks The English Riviera Dekkarikirjailija Agatha Christie on viettänyt lapsuutensa Torquayssa.Go on a mystery walk in beautiful Torquay BBC Brittinäyttelijä-koomikko Miranda Hart on kotoisin Torquaysta. == Lähteet == == Aiheesta muualla == * Torquay - Brittien Rivieralla. Beverley Nicholsin kotikaupunki kanaalin rannalla, palmujen ja ruusupuiden keskellä, Helsingin Sanomat Viikkoliite, 01.10.1933, nro 40, s. 2, Kansalliskirjaston digitaaliset aineistot Luokka:Asutut paikat Devonissa Luokka:Englannin kaupungit
Hippos (Jyväskylä)

Hippos on pienalue Jyväskylän Mäki-Matin kaupunginosassa. Pienalueen pohjoisosa on kerrostalovaltaista asuinaluetta ja eteläosa urheilualuetta. Alueen väkiluku oli 946 vuoden 2020 lopussa.Jyväskylän väestö pienalueittain. Jyväskylän kaupunki. Viitattu 2.1.2022. Alkujaan Hippos on saanut nimensä paikalla sijainneesta Jyväskylän Hippoksen raviradasta. == Hippoksen liikuntapuisto == Hippoksen liikuntapuisto sijaitsee pienalueen eteläpuolella Rautpohjan kupeessa. Siellä sijaitsevat muun muassa Jyväskylän jäähalli, Hippoksen pesäpallostadion, Alvar Aallon suunnittelema uimahalli AaltoAlvari, Jyväskylän monitoimitalo eli Monnari, Kilpa- ja huippu-urheilun tutkimuskeskus KIHU, Jyväskylän yliopiston liikuntatieteellisen laitoksen tiloja, Hipposhalli sekä paljon muita urheiluharrastukseen liittyviä tiloja. Hippoksella pelaavat kotiotteluitaan useat kuuluisat urheiluseurat kuten JYP, Jyväskylän Kiri, Kirittäret, Happee ja Honsu. == Hippoksen asuinalue == Hippoksen pienalueen pohjoislaita on enimmäkseen kerrostaloista koostuvaa asuinaluetta. Kerrostaloista suurin osa on rakennettu 1960-luvulla. Pienalueella on myös omakotitalokortteli. Alueen palveluita ovat muun muassa Kahvila Alakulma, apteekki, pub, K-Market ja R-kioski jonka yhteydessä ovat myös postipalvelut. Hippoksella sijaitsevat myös helluntaikirkko, entinen Schildtin lukion Voionmaan toimipiste jossa toimii nykyään peruskoulu, ja Jyväskylän ammattikorkeakoulun musiikkikampus. == Kuvia == Tiedosto:Mäki-Matti kerrostaloja.jpg|Pienalueen kerrostaloja. Tiedosto:Mäki-Matti R-kioski.jpg|Alueella sijaitseva R-kioski-myymälä. Tiedosto:Voionmaan lukio 01.jpg|Schildtin lukion Voionmaan toimipiste. Tiedosto:Monitoimitalo.jpg|Hippoksen urheilualueella sijaitseva Monitoimitalo. Tiedosto:Hippoksen pesäpallostadion2.jpg|Hippoksen vanha pesäpallostadion Tiedosto:Jyväskylä - Viveca.jpg|Viveca-rakennus == Lähteet == Luokka:Mäki- Matti
Turlough O’Carolan

Turlough O'Carolan (; 1670 – 25. maaliskuuta 1738) oli irlantilainen kiertelevä harpisti, laulaja ja säveltäjä. Häntä on toisinaan kuvailtu "Irlannin viimeiseksi bardiksi".http://www.harp.net/Keadue/Keadue.htm http://www.patrickball.com/ocarolans.php O'Carolan ehti eläessään kirjoittaa satoja lauluja, joita irlantilaiset ja kelttiläiset muusikot esittivät yleisesti vielä yli 260 vuotta hänen kuolemansa jälkeen.http://www.allmusic.com/artist/q4608 O'Carolan syntyi Meathin kreivikunnassa, mutta muutti 14-vuotiaana Roscommoniin. Hän sairasti isorokon, joka aiheutti tulevan muusikon täydellisen sokeutumisen 18-vuotiaana. Hän alkoi opetella harpunsoittoa ja kierteli loppuikänsä Irlannissa esittämässä kirjoittamiaan lauluja. O'Carolan kuoli suojelijansa Máire MacDermott Roen kotona vuonna 1738. Hänen musiikissaan oli sekä kansanmusiikin että länsimaisen taidemusiikin vaikutteita. O'Carolanin musiikkia alettiin julkaista vasta hänen kuoltuaan, noin vuonna 1742 Dublinissa. Nykyään hänen kokoelmiaan säilytetään mm. Irlannin kansalliskirjastossa. Vielä viime aikoina O'Carolanin kappaleita ovat esittäneet esimerkiksi The Dubliners, Planxty ja The Chieftains. == Lähteet == Luokka:Sokeat henkilöt Luokka:Irlantilaiset harpistit Luokka:Irlantilaiset laulajat Luokka:Irlantilaiset säveltäjät Luokka:Vuonna 1670 syntyneet Luokka:Vuonna 1738 kuolleet
Patrick Fugit

Patrick Raymond Fugit (s. 27. lokakuuta 1982) on yhdysvaltalainen näyttelijä kotoisin Utahin Salt Lake Citystä. == Nuoruus ja ura == Fugit aloitti näyttelemisen kesäteatterissa ollessaan 11-vuotias ja jatkoi harrastusta ollessaan lukiossa. Hän sai osan TV-elokuvasta Legion of Fire: Killer Ants! sekä sarjasta Enkelin kosketus. Hänen ensimmäinen ja luultavasti tunnetuin elokuvansa on Melkein julkkis, jossa hän esitti nuorta reportteria William Milleria. == Filmografia == *Babylon (2022) *My Heart Can’t Beat Unless You Tell It To (2019) *Robert the Bruce (2019) *Ensimmäisenä kuussa (First Man, 2018) *Alex & The List (2018) *Queen of Earth (2015) *Gone Girl (2014) *Thanks for Sharing (2012) * Koti eläintarhassa (We Bought A Zoo, 2011) * Friikkisirkus: Vampyyrin oppipoika (Cirque du Freak: The Vampire’s Assistant, 2009) * The Good Life (2007) * House (2006) * Bickford Shmeckler's Cool Ideas (2006) * Wristcutters: A Love Story (2006) * The Moguls (2005) * Dead Birds (2004) * Saved! (2004) * Teho-osasto (ER, 2003) * Spun (2002) * Valkoinen Oleanteri (White Oleander, 2002) * MADtv (2001) * Melkein julkkis (Almost Famous, 2000) * Stray Dog (1999) * Enkelin kosketus (Touched by an Angel, 1997–1998) * Legion of Fire: Killer Ants! (1998) == Triviaa == * Melkein julkkis -elokuvan kuvausten aikana Fugit kasvoi 3 tuumaa (n. 7,5 cm) ja hänen äänensä madaltui puolellatoista oktaavilla. * Hän on Olivia Wilden ja Tao Ruspolin ystävä. * Hän soittaa yhtyeessä Mushman. * Hän on puoliksi irlantilainen. == Aiheesta muualla == * * Patrick-fugit.com * Patrick Fugit -fanisivut Luokka:Yhdysvaltalaiset näyttelijät Luokka:Vuonna 1982 syntyneet Luokka:Elävät henkilöt
The Poison

__NOTOC__ The Poison on Bullet for My Valentinen varsinainen esikoisalbumi, joka julkaistiin 3. lokakuuta 2005 Isossa-Britanniassa ja 14. helmikuuta 2006 Yhdysvalloissa. Kappaleet ”Cries in Vain” ja ”4 Words (To Choke Upon)” julkaistiin aiemmin Hand of Blood -EP-levyllä. Albumi on myynyt Yhdysvalloissa 500 000 kappaletta ja Isossa-Britanniassa yli 60 000 kappaletta, ja maailmanlaajuisesti yli miljoona kappaletta. Levy on yksi myydyimpiä metalcore-genressä. == Kappaleet == == Kokoonpano == * Matthew 'Matt' Tuck – kitara, laulu * Jason 'Jay' James – basso, taustalaulu * Michael 'Padge' Paget – kitara, taustalaulu * Michael 'Moose' Thomas – rummut == Arvostelut == * AllMusic: AllMusic review * Imperiumi: 9/10Levyarvostelu: Bullet for My Valentine - The Poison Viitattu 17.4.2022. * Soundi: BULLET FOR MY VALENTINE: The Poison Viitattu 17.4.2022. == Lähteet == Luokka:Vuoden 2005 esikoisalbumit Luokka:Bullet for My Valentinen albumit
Babidi

Maagi Babidi on Akira Toriyaman luoma mangahahmo, joka esiintyy Dragon Ball Z- ja Dragon Ball GT -sarjoissa.http://www.dragonballz.com/index.cfm?page=characters&type;=&id;=102 == Babidi Dragon Ball Z -sarjassa == Babidilla on suuret taikavoimat. Babidi kykenee luomaan voimakkaan suojakentän ja siirtämään esineitä ja olentoja toisille planeetoille. Paha Maagi pystyy myös puhumaan telepaattisesti koko maailman ihmisille samaan aikaan. Hän alisti taikavoimillaan pahoja olentoja kannattajikseen, joista voimakkain oli pahuuden maailman hallitsija Dabura.http://www.dragonballz.com/index.cfm?page=characters&type;=&id;=104 Babidi aikoi herättää Majin Buu -hirviön, jonka hänen kuollut isänsä Bibidi oli luonut ja joutunut telkeämään munaan. Bibidin surmasi Korkein Kai, jolla oli Bibidiä paljon suuremmat taikavoimat. Babidi tarvitsi Buun herättämiseen energiaa, jota hän keräsi sotureilta, jotka taistellessaan vapauttivat energiaa kehostaan.http://www.dragonballz.com/index.cfm?page=characters&type;=&id;=103 Son Goku, Korkein Kai ja muut yrittivät estää Babidia herättämästä Buuta, mutta hyökätessään he varmistivat Buun heräämisen. Kaksi Babidin kannattajaa, Pui Pui ja hirviö Yakon, saivat surmansa, eikä energiaa kerääntynyt Buun munaan vielä lainkaan. Babidi onnistui kuitenkin käännyttämään Vegetan, joka aloitti taistelun Gokua vastaan. Taistelun energia imeytyi Buun munaan ja tämä heräsi.http://www.dragonballz.com/index.cfm?page=sagas&id;=13 Buu taisteli Babidin puolesta vain, koska maagi tiesi loitsun, jolla Buu voitaisiin teljetä uudestaan munaan. Namekilainen Piccolo onnistui melkein surmaamaan Babidin, mutta Buu korjasi taikavoimillaan maagin kehon. Myöhemmin Buu kuitenkin tappoi Babidin kyllästyttyään maagin komenteluun ja nälvimiseen. Animessa myös nähtiin, että Babidi päätyi helvettiin, missä hän kannusti Gokua päihittämään petturi-Buun. == Lähteet == Luokka:Dragon Ball -hahmot fr:Aliens de Dragon Ball#Babidi
Frederick Delius

Fritz Theodor Albert ”Frederick” Delius [ˈdiːliəs] CH (29. tammikuuta 1862 Bradford, Yorkshire, Yhdistynyt kuningaskunta – 10. kesäkuuta 1934 Grez-sur- Loing, Ranska) oli englantilainen säveltäjä. == Elämänvaiheet == Delius syntyi Pohjois-Englannin Bradfordissa. Hänen vanhempansa olivat Bielefeldistä muuttaneita saksalaisia. Frederick (perheen kesken Fritz) oli vanhempiensa Julius ja Elise Pauline Deliusin neljästätoista lapsesta neljäs. Frederick oli jo lapsena kiinnostunut musiikista, mutta hänen isänsä ei kannattanut poikansa muusikonuraa. Delius lähti alun perin töihin appelsiiniviljelmälle Floridaan. Yhdysvalloissa ollessaan hän tapasi Thomas Wardin, josta tuli hänen kontrapunktin ja sävellyksen opettajansa. Yhdysvalloissa jonkin aikaa oleskeltuaan Delius päätyi Leipzigiin opiskelemaan musiikkia konservatoriossa. Hän tutustui Edvard Griegiin, joka rohkaisi Deliusta tämän muusikonuralla. Delius tutustui 1890-luvun lopussa taidemaalari Jelka Roseniin. Pari avioitui vuonna 1903 ja muutti Ranskaan Grez-sur-Loingin kylään lähelle Fontainebleauta. Delius vietti Ranskassa lähes koko loppuelämänsä. Hän oli nuorena saanut syfiliksen, joka vaikutti hänen terveyteensä vielä vanhemmalla iälläkin: säveltäjä tuli lopulta sokeaksi ja alkoi myös halvaantua ja joutui pyörätuoliin. Hän sävelsi vielä joitakin teoksia sanelemalla niitä avustajalleen säveltäjä Eric Fenbylle. Frederick Delius kuoli kotonaan Ranskassa, ja hänet haudattiin Surreyyn Englantiin; vaimo kuoli vuotta myöhemmin, ja hänetkin haudattiin Surreyyn. Delius sävelsi muun muassa oopperoita, konserttoja ja useita orkesterimusiikkiteoksia. Tuotantoon kuuluu myös runsaasti vokaalimusiikkia. == Teoksia == * Florida Suite viululle ja orkesterille * Irmelin, yksinäytöksinen ooppera * Brigg Fair (Englantilainen rapsodia) orkesterille * Jousikvartetto * In a Summer Garden orkesterille * On Hearing the First Cuckoo in Spring orkesterille * A Village Romeo and Juliet, kolminäytöksinen ooppera * Requiem solisteille, kuorolle ja orkesterille * A Song of Summer orkesterille * A Mass of Live orkesterille * Summer Night on the River orkesterille * Irmelin Prelude orkesterille * Viulusonaatti nro 3 == Lähteet == == Kirjallisuutta == * * == Aiheesta muualla == * Luokka:Brittiläiset säveltäjät Luokka:Sokeat henkilöt Luokka:Vuonna 1862 syntyneet Luokka:Vuonna 1934 kuolleet
Gustaf Oskar Schöneman

Gustaf Oskar Schöneman (20. huhtikuuta 1839 Laukaa - 21\. syyskuuta 1894 Muolaa)Fredrikson, Eero: Hautakirjoituksia. IV. Hautamerkit Jyväskylän vanhalla hautausmaalla . Suomen sukututkimusseuran vuosikirja 16 (1932) oli jyväskyläläinen kirkkoherra, opettaja ja yhteiskunnallinen vaikuttaja, joka toimi erityisesti kansanvalistus- ja raittiustoiminnassa. Schönemanin vanhemmat olivat varahenkikirjoittaja, tilanomistaja Bror Karl Johan Schöneman ja Johanna Margareta Stenbäck. Hän pääsi ylioppilaaksi 1857 ja hänet vihittiin papiksi 1862. Schöneman oli saarnaajana Jyväskylässä 1864–94. Vuonna 1894 hänet valittiin Muolaan kirkkoherraksi, mutta hän kuoli jo saman vuoden syksyllä Muolaassa. Hänet on haudattu Jyväskylän vanhalle hautausmaalle. Schöneman toimi Jyväskylän tyttökoulun uskonnonopettajana, oli kaupunginkirjaston esimies ja julkaisi runsaasti runoja, lehtiartikkeleita ja oppikirjoja.Schöneman, Gustaf Oskar . Finnica. Kirjoittaessaan hän käytti toisinaan salanimeä K. O. Kaunonen.Harri Hirvi: Musiikin salanimiä ja nimimerkkejä Schöneman on sanoittanut joululaulun ”Joulupuu on rakennettu” (alun perin hänen sanoituksensa ilmestyi Joulu-kuusi-nimellä vuonna 1876)Uusi Kuwa-Aapinen. Lukukirja kodille, kierto- ja sunnuntai-kouluille, s. 27. Toinen korjattu ja lisätty painos. Weilin & Göös 1876, Jyväskylä.Reijo Pajamo. Suullinen tiedonanto 27.12.2014.G. O. Schönemanin suvun eri haaroja edustaneiden henkilöiden (Liisa Hellevuoren, Tuuli Lahden ja Heikki von Schönemanin) lausumat Suora linja -kirjoituksessa ”’Joulupuu’ on Schönemanin sanoittama”, Uusi Suomi 22.12.1983., ja tämän laulun sävelmänä on suomalainen kansansävelmä. Schöneman on myös suomentanut itävaltalaisen Joseph Mohrin vuonna 1818 sanoittaman joululaulun ”Jouluyö, juhlayö” (Stille Nacht, heilige Nacht). ==Lähteet== ==Aiheesta muualla== * Luokka:Suomen evankelis- luterilaisen kirkon papit Luokka:Suomalaiset kirjailijat Luokka:Vuonna 1839 syntyneet Luokka:Vuonna 1894 kuolleet
X-prophets

X-Prophets on suomalainen rockyhtye. Yhtyeen debyyttialbumi Freak Show julkaistiin 15. maaliskuuta 2006. X-Prophets nousi julkisuuteen, kun sen kappale ”Gotta Get Away” valittiin tosi-tv-ohjelma Big Brotherin 1. tuotantokauden tunnuskappaleeksi syksyllä 2005. Yhtye esiintyi "huppupäisenä" kyseisen ohjelman avajaisissa ja finaalissa. Ensimmäinen virallinen singlejulkaisu "So Long Goodbye" nousi Suomen virallisen singlelistan ykköseksi ja oli muun muassa Radio Cityn toivotuin ja Radio Suomipopin soitetuin kappale. ==Jäsenet== Yhtyeen jäsenten henkilöllisyyksiä ei sen uran aikana paljastettu. Syyskuussa 2017 Marko Reijonen kertoi haastattelussa kolmen jäsenen nimet, jotka olivat hän itse, Mika Ikonen ja Ilari Hämäläinen. * John Doe – laulu * Leo Santos – laulu * Tony Tang – kitara * Rick "Ace" Simmons – kitara * Barry Tone – basso * Harden Loud – rummut == Diskografia == * ==Lähteet== ==Aiheesta muualla== * * Yhtyeen esittely EMI:n sivustolla Luokka:Suomalaiset rockyhtyeet
Garrett Hedlund

Garrett John Hedlund (s. 3. syyskuuta 1984 Roseau, Minnesota, Yhdysvallat) on yhdysvaltalainen näyttelijä. Hänen tunnetaan muun muassa rooleistaan elokuvissa Troija, Eragon ja Inside Llewyn Davis. Hedlund vietti lapsuutensa vanhempiensa maatilalla. Hänen vanhempansa Robert Martin Hedlund ja Kristi Ane erosivat hänen ollessaan pieni. Yhdeksännellä luokalla hän muutti perheensä kanssa Arizonaan, jossa hän alkoi ottaa yksityistunteja näyttelemisessä. Hän toimi myös mallina Teen Magazinelle ja LL Beanille. Valmistuttuaan lukiosta Hedlund muutti Los Angelesiin aloittaakseen uransa näyttelijänä ja sai osan ensimmäiseen elokuvaansa Troija, jossa hänen vastanäyttelijänään toimi Brad Pitt. Hänen seuraava elokuvansa oli amerikkalaisesta jalkapallomaailmasta kertova Friday Night Lights, jossa hän pääsi näyttelemään nuorena ihailemansa Tim McGrawin poikaa. == Filmografia == * Troija (2004) * Friday Night Lights (2004) * Neljä veljeä (2005) * Eragon (2006) * Georgia Rule (2007) * Death Sentence (2007) * Country Strong (2010) * Tron: Perintö (2010) * Matkalla (2012) * Inside Llewyn Davis (2013) * Lullaby (2014) * Murtumaton (2014) * Mojave (2015) * Pan (2015) * Billy Lynn’s Long Halftime Walk (2016) * Mudbound (2017) * Burden (2018) * Triple Frontier (2019) * Dreamland (2019) * Dirt Music (2019) * The United States vs. Billie Holiday (2021) == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Yhdysvaltalaiset mallit Luokka:Vuonna 1984 syntyneet Luokka:Elävät henkilöt
Edvininpolku

Edvininpolku on ulkoilualue Vaasassa. Se sijaitsee Asevelikylän ja Purolan rajamailla, ja on kuuluisa polun varrella olevien Edvin Hevonkosken ulkoilmataideteosten ansiosta. Teokset voidaan luokitella outsider- tai ITE (itse tehty elämä) -taiteeksi. Edvininpolku perustettiin vuonna 1981, kun Asevelikylän kuntopolkua ryhdyttiin rakentamaan ja Hevonkoski siirsi teoksiaan polun varteen. Parhaimmillaan teoksia on ollut noin 300, mutta puusta valmistetut teokset olivat osin tuhoutuneet, joten teosten lukumäärä on enää vain yli 100. Teokset ovat syntyneet puusta, romumetallista ja kierrätysmateriaaleista. Ensimmäiset teokset valmistuivat vuonna 1983, eli muutama vuosi Edvininpolun perustamisen jälkeen. Alueella sijaitsee myös korsumuseo. == Lähteet == Luokka:Vaasan nähtävyydet Luokka:Asevelikylä
Yksikkövektori

Matematiikassa yksikkövektoriksi kutsutaan vektoria, jonka pituus on 1. Näin ollen mielivaltainen vektori x on yksikkövektori, jos ja vain jos se toteuttaa ehdon :|\mathbf{x}| = 1. Kolmiulotteisen karteesisen koordinaatiston virittäviä yksikkövektoreita merkitään yleisesti symboleilla \hat \imath, \hat \jmath ja \hat k. Muut yksikkövektorit merkitään usein joko pelkällä hatulla tai pienellä hatullisella e-kirjaimella, jonka alaindeksi kertoo yksikkövektorin suunnan. Esimerkiksi vektorin x suuntaista yksikkövektoria merkitään usein symboleilla :\mathbf{\hat{x}} \quad \mathrm{ja} \quad \mathbf{\hat{e}_x}. Mielivaltaisen vektorin x (ei nollavektorin) suuntainen yksikkövektori saadaan yksinkertaisesti skaalaamalla ko. vektori sen itseisarvon käänteisluvulla: :\mathbf{\hat{x}} = \frac{\mathbf{x}}{|\mathbf{x}|},\quad|\mathbf{x}| e 0. == Lähteet == ==Kirjallisuutta== * * * Luokka:Lineaarialgebra
Antoine Gizenga

Antoine Gizenga (5. lokakuuta 1925 – 24. helmikuuta 2019) oli kinshasankongolainen poliitikko, joka oli Kongon demokraattisen tasavallan pääministeri vuosina 2006–2008. Poliittisella urallaan Gizenga toimi varapääministerinä (1960 ja 1961–1962), pääministerinä (1960–1961) ja lyhyen ajan kilpailevan valtionhallinnon päämiehenä (1961). 21 Afrikan, Aasian ja Itä-Euroopan valtiota tunnusti helmikuussa 1962 hänen kapinallisen hallintonsa, joka piti hallussaan Kongon itäosaa Stanleyvillestä (nykyinen Kisangani) käsin. Hän oli vangittuna tammikuusta 1962 heinäkuuhun 1964 ja uudelleen lokakuusta 1964 marraskuuhun 1965, jonka jälkeen hän eli maanpaossa vuoteen 1992 saakka. Gizenga oli lumumbalaisen puolueen (Parti Lumumbiste Unifié, PALU) presidenttiehdokas vuoden 2006 vaaleissa, joissa hän sijoittui kolmanneksi ensimmäisellä kierroksella noin 13 prosentin ääniosuudella Joseph Kabilan ja Jean-Pierre Bemban jälkeen. Hän tuki voitokasta Kabilaa vaalien toisella kierroksella. Vastineeksi tuesta Kabila nimitti Gizengan pääministeriksi 30.12.2006. Gizenga asettui ehdolle vuoden 2018 presidentinvaaleissa. ==Lähteet== == Aiheesta muualla == * Luokka:Kongon demokraattisen tasavallan pääministerit Luokka:Vuonna 1925 syntyneet Luokka:Vuonna 2019 kuolleet
BackupHDDVD

BackupHDDVD on ilmainen, avoimen lähdekoodin komentorivityökalu, joka pyrkii auttamaan AACS-suojattujen HD DVD -levyjen suojauksen purkamisessa ja mahdollistamaan näiden levyjen sisällön tallettamisen. Ohjelman on ohjelmoinut nimimerkkiä Muslix64 käyttävä ohjelmoija. BackupHDDVD ei sinänsä pysty kopioimaan sisältöä, vaan siihen vaaditaan lisäksi HD DVD-levyn nimikekohtainen salausavain. BackupHDDVD ei kykene auttamaan tämän salausavaimen etsimisessä. Useita viikkoja ohjelman julkaisun jälkeen ei salausavaimia vielä kerrottu löytyneen.http://www.engadget.com/2006/12/27/aacs-drm-cracked-by-backuphddvd- tool/ http://arstechnica.com/news.ars/post/20061228-8510.html Kuitenkin tammikuun 2007 puolivälin jälkeen salausavaimia on löydetty moniin nimikkeisiin ja niitä on julkaistu internetissä.http://forum.doom9.org/showthread.php?t=119871&page;=33 Avaimia on ilmeisesti saatu joidenkin mediasoitinten jäljiltä RAM-muistista. ==Historia== 18\. joulukuuta 2006 julkaistiin video, jossa näytettiin elokuvan Full Metal Jacket kopiosuojauksen poisto ja siirto tietokoneen kiintolevylle.http://www.data-storage-today.com/news/Hacker-Cracks-High-Def- DVD-Encryption/story.xhtml?story_id=1010089EL1YU Video lähetettiin YouTube- palveluun. Video on myöhemmin poistettu Warner Brothers -elokuvayhtiön pyynnöstä, sillä videopätkässä näytettiin muutaman sekunnin ajan elokuvan sisältöä. Kaksi päivää videon julkaisun jälkeen julkaistiin työkalu. Mukana oli myös ohjelman lähdekoodi ja dokumentointi. Linkki ohjelmaan lähetettiin Doom9-keskustelupalstallehttp://forum.doom9.org/showthread.php?t=119871 keskusteluketjuun, jonka oli aloittanut ohjelman luoja Muslix64.http://forum.doom9.org/member.php?u=116179 Ohjelman dokumentaatio ja keskustelupalstalla oleva viesti sisälsivät vihjeitä salausavainten selville saamiseksi. Muslix64 väitti, että salausavaimet olisivat RAM-muistissa helpottamassa elokuvan toistoa PowerDVD- ohjelmassa.http://forum.doom9.org/showthread.php?p=922059#post922059 CyberLink, PowerDVD-ohjelmaa myyvä yhtiö, on sittemmin kiistänyt, että salausavaimen voisi saada selville heidän ohjelmansa avulla.http://www.afterdawn.com/news/archive/8304.cfm http://www.engadgethd.com/2007/01/02/cyberlink-responds-to-backuphddvd-crack- it-wasnt-us/ 2\. tammikuuta 2007 Muslix64 julkaisi päivitetyn version työkalustaan, versionumeron 1.0, joka kykeni purkamaan levyn sisällön salausavaimella, mutta mukana oli myös muita uusia ominaisuuksia.http://forum.doom9.org/showthread.php?t=119871&page;=14 http://effectu.com/index.php?option=com_content&task;=view&id;=363 ==Lähteet== ==Aiheesta muualla== * Alkuperäinen kirjoitus Doom9-keskustelupalstalla * BackupHDDVD V1.0 * BackupHDDVD (Official Mirror, Direct Download) Luokka:Ohjelmistot
Petra van Staveren

Petronella ("Petra") Grietje van Staveren (s. 2. kesäkuuta 1966 Kampen, Overijssel) on alankomaalainen uimari, joka voitti 100 metrin rintauinnin olympiakultaa (ajalla 1.09,88) kesäolympialaisissa 1984 Los Angelesissa . == Lähteet == Luokka:Alankomaalaiset olympiavoittajat Luokka:Alankomaalaiset uimarit Luokka:Vuonna 1966 syntyneet Luokka:Elävät henkilöt
Jussi Kurikkala

Juho ”Jussi” Samuli Kurikkala (12. elokuuta 1912 Kalajoki – 10. maaliskuuta 1951 Helsinki) oli suomalainen maastohiihtäjä.53\. Jussi Kurikkalan muistohiihdot 19.3.2011 Kurikkala voitti 17 km:n Suomen mestaruuden 1936.Lauri Järvinen, Jussi Kurikkala, Kirjastovirma 2007 Hän voitti kolme mitalia hiihdon maailmanmestaruuskilpailuista: hopeaa 4 × 10 kilometrin viestissä vuonna 1937, kultaa 4 × 10 kilometrin viestissä vuonna 1938 ja kultaa 18 kilometrin hiihdossa vuonna 1939. Vuonna 1941 Kurikkala voitti Cortina d'Ampezzon MM-kilpailuissa kultaa 50 kilometrillä ja 4 × 10 kilometrillä sekä hopeaa 18 kilometrillä, mutta kisojen MM-arvo peruttiin jälkikäteen. Kurikkala oli myös hyvä kestävyysjuoksija, ja hän sijoittui maratonilla 13:nneksi Lontoon olympiakisoissa 1948. Kurikkala kuoli 38-vuotiaana laajalle vatsan alueelle levinneeseen syöpään maaliskuussa 1951. Lauri Järvinen on kirjoittanut hänestä elämäkertateoksen Jussi Kurikkala – Kalajoen Junkkari. Antonio da Cudanin veistämä Jussi Kurikkalan patsas paljastettiin Kalajoella 12.8.1989. Kalajoen Junkkarit on järjestänyt Jussi Kurikkalan muistohiihtoja vuodesta 1958 alkaen. == Lähteet == == Kirjallisuutta == * Lauri Järvinen: Jussi Kurikkala – Kalajoen junkkari (ISBN 952-90-2583-1, 1990) ==Aiheesta muualla== * * Suomi pikahiihdon maailmanmestari. Kurikkala ja Karppinen saavuttivat kaksoisvoiton 18 km:llä, Helsingin Sanomat, 16.02.1939, nro 45, s. 12, Kansalliskirjaston digitaaliset aineistot Luokka:Suomalaiset maastohiihtäjät Luokka:Suomalaiset kestävyysjuoksijat Luokka:Vuonna 1912 syntyneet Luokka:Vuonna 1951 kuolleet